Robertus van Gulik
Robertus van Gulik, vulgo Robbert Hans van Gulik, Sinice 髙羅佩 Gāo Luōpèi (natus die 9 Augusti 1910 Zutphaniae; mortuus die 24 Septembris 1967 Hagae Comitum) fuit legatus, Sinologus, amator artium et auctor mythistoriarum de iudice antiquo Di, cuius persona e libro Sinensi saeculi 18 Di gong an derivavit. Eum ipsum librum Anglice vertit et anno 1949 Tocio divulgavit. Postea mythistorias haud dissimiles de actionibus iudicis Di e novo composuit Anglice et a principio Iaponice imprimere iussit, mox Sinice (seipso interprete), tandem et Anglice.